Hvor kan jeg se mine runder?
Under menupunktet Spil
I hovedmenuen, som du åbner ved at swipe ind fra venstre side, finder du menupunktet Spil. Her kan du se en liste over alle dine runder. Med tiden vil der også være lidt generel statistik over dit spil på denne side - men først når du har spillet et par runder med GLFR.
Pausede og afsluttede spil
Når du starter et nyt spil i GLFR bliver det automatisk tilføjet til din liste af spil, og så selvom du ikke har spillet færdig. På den måde sikrer vi at dit spil er gemt, også selvom din telefon fx skulle løbe tør for strøm. Sådanne spil ligger i din Spil liste som "ikke afsluttet" og tæller fx ikke med i din statistik.
Du kan genoptage, afslutte eller slette spillet, ved at klikke dig ind på det, og vælge hvad du ønsker. Hvis du genoptager spillet ryger du direkte tilbage i baneguiden, til der hvor du forlod det, og kan gøre det færdigt. Hvis du vælger at afslutte spillet, vil det fremover tælle med i dine statistikker, og du kan ikke længere genoptage det.